Danas ću napisati više zadataka. Rješavaj koliko stigneš unutar 30 do 45 minuta. Možda će ti biti premalo vremena, možda će ti biti premalo zadataka. Sve je to u redu, uživaj sa svakim novim riješenim zadatkom. Možeš se i sam/a okušati u smišljanju zadataka.

1. Učenici 2. razreda izradili su 43 ogrlice za humanitarni sajam. Učenici 3. razreda izradili su 16 ogrlica manje. Koliko su ukupno ogrlica izradili učenici 2. i 3. razreda?
2. Majka i dvije kćeri blizanke imaju zajedno 52 godine. Koliko godina ima svaka kći ako majka ima 34 godine?
3. Lucija ima 5 vrećica s po 10 pikula. Marija ima 10 vrećica s po 6 pikula. Koja djevojčica ima više pikula?
4. Koji sve brojevi mogu pisati umjesto \_\_\_\_\_ da bi nejednakost bila istinita? **5 ∙\_\_\_ ‹ 30**

Pomoć: Kad isprobavaš koji su to brojevi, radiš po redu: 0, 1, 2,… Uvijek izračunaj lijevi dio nejednakosti i vidi vrijedi li da je rezultat manji od 30.

1. Od trostrukog broja 10 oduzmi dvokratnik broja 3.
2. 3 ∙ 2 + 4 : 2 =

3 ∙ (2 + 4) : 2 =

(3 ∙ 2 + 4) : 2 =

3 ∙ (2 + 4 : 2) =

1. U košari je 9 jabuka, tri puta više krušaka i 7 šljiva. Koliko je voća u košari?

Rješenja:

1. 70
2. 9
3. Marija
4. 0, 1, 2, 3, 4, 5
5. 24
6. 8, 9, 5, 12
7. 43